CELEX: 62015CA0168
Language: et
Date: 2016-07-28 00:00:00
Title: Kohtuasi C-168/15: Euroopa Kohtu (esimene koda) 28. juuli 2016. aasta otsus (Okresný súd Prešovi eelotsusetaotlus – Slovakkia) – Milena Tomášová versus Slovenská republika – Ministerstvo spravodlivosti SR, Pohotovosť s.r.o. (Eelotsusetaotlus — Tarbijakaitse — Direktiiv 93/13/EMÜ — Ebaõiglased tingimused tarbijalepingutes — Ebaõiglast sätet sisaldav krediidileping — Sellise sätte alusel tehtud vahekohtu otsuse täitmisele pööramine — Liikmesriigi vastutus siseriiklikule kohtule omistatava liidu õiguse rikkumisega üksikisikutele tekitatud kahju puhul — Vastutuse tekkimise eeldused — Liidu õiguse piisavalt selge rikkumise esinemine)

26.9.2016   
            
            
               ET
            
            
               Euroopa Liidu Teataja
            
            
               C 350/7
            
         Euroopa Kohtu (esimene koda) 28. juuli 2016. aasta otsus (Okresný súd Prešovi eelotsusetaotlus – Slovakkia) – Milena Tomášová versus Slovenská republika – Ministerstvo spravodlivosti SR, Pohotovosť s.r.o.
   (Kohtuasi C-168/15) (1)
   
   ((Eelotsusetaotlus - Tarbijakaitse - Direktiiv 93/13/EMÜ - Ebaõiglased tingimused tarbijalepingutes - Ebaõiglast sätet sisaldav krediidileping - Sellise sätte alusel tehtud vahekohtu otsuse täitmisele pööramine - Liikmesriigi vastutus siseriiklikule kohtule omistatava liidu õiguse rikkumisega üksikisikutele tekitatud kahju puhul - Vastutuse tekkimise eeldused - Liidu õiguse piisavalt selge rikkumise esinemine))
   (2016/C 350/09)
   Kohtumenetluse keel: slovaki
   
      Eelotsusetaotluse esitanud kohus
   
   Okresný súd Prešov
   
      Põhikohtuasja pooled
   
   
      Kaebaja: Milena Tomášová
   
      Vastustajad: Slovenská republika – Ministerstvo spravodlivosti SR, Pohotovosť s.r.o.
   
      Menetluses osales: Združenie na ochranu občana spotrebiteľa HOOS
   
      Resolutsioon
   
   
               1.
            
            
               Liikmesriigi vastutus siseriikliku kohtu otsusega liidu õigusnormide rikkumise tõttu üksikisikutele põhjustatud kahju eest saab tekkida ainult siis kui selle otsuse on teinud selle liikmesriigi viimase astme kohtuna tegutsenud kohus, millise asjaolu peab põhikohtuasjas kindlaks tegema eelotsusetaotluse esitanud kohus. Kui see on nii, siis viimase astme kohtuna tegutsenud kohtu otsus saab olla liidu õiguse piisavalt selge rikkumine, mis võib kaasa tuua riigivastutuse, üksnes siis, kui kohus on selle otsusega ilmselgelt eiranud kohaldatavat õigust või kui see rikkumine toimus hoolimata Euroopa Kohtu väljakujunenud kohtupraktikast selles valdkonnas.
               Ei saa järeldada, et siseriiklik kohus, kes enne 4. juuni 2009. aasta kohtuotsust Pannon GSM (C-243/08, EU:C:2009:350) ei hinnanud vahekohtu otsuse, millega mõisteti välja summa sellise lepingutingimuse alusel, mida nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes tähenduses tuleb pidada ebaõiglaseks, täitmisele pööramise menetluse käigus omal algatusel selle lepingutingimuse ebaõiglast olemust, kuigi tema käsutuses olid selleks vajalikud õiguslikud ja faktilised asjaolud, oleks ilmselgelt eiranud Euroopa Kohtu praktikat selles valdkonnas ja et ta oleks sellega korda saatnud liidu õiguse piisavalt selge rikkumise.
            
         
               2.
            
            
               Liidu õiguse rikkumisest tuleneva kahju hüvitamist käsitlevad õigusnormid, nagu õigusnormid, mis käsitlevad sellise kahju hindamist või sellise kahju hüvitamise nõude ja muude võimalike õiguskaitsevahendite omavahelist suhet, määratakse kindlaks liikmesriigi õiguses, järgides võrdväärsuse ja tõhususe põhimõtteid.
            
         
      (1)  ELT C 245, 27.7.2015.